Lingua Hindi-Urdu
Lingua Hindi-Urdu (Devanagari हिंन्दी उर्दू ; Nastaliq هندی اردو) est lingua Indo-Aryana et lingua franca Indiae Septentrionalis et Pakistaniae. Ea etiam appellatur Hindi, Urdu, Hindustani (हिन्दुस्तानी, ہندوستانی, Hindustānī, ad verbum 'Hindustaniae'), Hindavi, et Rekhta. Praecipue deducitur ex dialecta Khariboli? Dellii, Uttar Pradesh occidentali, et regione Uttarakhand meridiana, et multa recipit vocabula ex linguis Sanscrita, Persica, Arabica, et Turcicis. Lingua est pluricentrica, duo genera publica habens, Hindi Canonicum et Urdu Canonicum, quae sunt suis registris canonicae. Humiles autem sermones Hindi et Urdu inter se discerni paene non possunt, et in grammatica etiam normae ritae sunt paene eaedem, quamquam in moribus litterariis et in vocabulis academicis verbisque artis propriis inter se discrepant, plerumque Persico, Medio Asiano, Arabico in Urdu retentis, plerumque Sanscrito in Hindi. Ante partitionem Indiae Britannicae, verba Hindustani, Urdu, et Hindi synonyma erant, omnia significantia quod hodie Hindi et Urdu appellantur. Praeterea, verbum Hindustani etiam significat nonnullas linguarum Hindi dialectas extra subcontinentem adhibitas, Hindustani Vitiano et Hindustani Caribico Surinamiae et Trinitatis et Tabaci comprehensis.